
ANUNȚ DE CONCURS 
1. Spitalul de Psihiatrie și Pentru Măsuri de Siguranță Pădureni-Grajduri Iași, cu sediul în localitatea Grajduri, comuna Grajduri, str. Garii, nr. 479,  jud. Iași, telefon 0232709404, e-mail office@spitalgrajduri.ro, organizează concurs pentru ocuparea unui post contractual, în conformitate cu prevederile Hotărârii Guvernului nr. 1336/2022. 
2. Denumirea postului
Psiholog practicant, post vacant, contract pe perioadă nedeterminată, normă întreagă.
3. Condiții generale de participare
Poate participa la concurs persoana care îndeplinește următoarele condiții generale, conform legislației aplicabile: 
a) are cetățenia română sau cetățenia unui stat membru al Uniunii Europene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
4. Condiții specifice postului
· Studii superioare in specialitatea psihologie finalizate cu diploma de licenta ;
· Minim un an vechime ca psiholog stagiar;
· Certificat de libera practica valabil;
· Concurs pentru ocuparea postului;
5. Dosarul de concurs
Dosarul de concurs va conține următoarele documente:
a) formular de înscriere la concurs, conform modelului prevăzut la anexa nr. 2 din HG nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; 
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Depunerea dosarelor: Dosarele de concurs se depun la la sediul Spitalului de Psihiatrie și Pentru Măsuri de Siguranță Pădureni-Grajduri, cu sediul în localitatea Grajduri, comuna Grajduri, str. Garii, nr. 479,  jud. Iași, în intervalul orar 09:00-14:00 ( de luni pana vineri), până la data limită 28.09.2026 ora 14.00. 
6. Calendarul concursului
– Data publicării anunțului: 14.09.2026
– Perioada de depunere a dosarelor: 15.09.2026 – 28.09.2026, în intervalul orar 9:00–14:00, la sediul instituției
– Selecția dosarelor: 29.09.2026, ora 10:00
– Afișarea rezultatelor selecției dosarelor: 29.09.2026, ora 14:00, la sediul instituției și pe pagina de internet a instituției
– Depunerea contestațiilor la selecția dosarelor: 30.09.2026, până la ora 14:00
– Soluționarea contestațiilor la selecția dosarelor și afișarea rezultatelor: 01.10.2026, ora 14:00
– Proba scrisă: 06.10.2026, ora 10:00, la sediul instituției
– Afișarea rezultatelor probei scrise: 06.10.2026, ora 14:00
– Depunerea contestațiilor la proba scrisă: 07.10.2026, până la ora 14:00
– Soluționarea contestațiilor la proba scrisă și afișarea rezultatelor: 08.10.2026, ora 14:00
– Proba de interviu: 09.10.2026, ora 10:00
– Afișarea rezultatelor probei interviu: 09.10.2026, ora 14:00
- Depunerea contestațiilor la proba de interviu: 12.10.2026, până la ora 14:00
- Soluționarea contestațiilor la proba interviu  și afișarea rezultatelor: 13.10.2026, ora 15:00
–Afișarea rezultatelor finale ale concursului: 13.10.2026, ora 15:00
7. Desfășurarea concursului
Concursul se desfășoară prin susținerea următoarelor probe: 
- proba scrisă, 06 octombrie 2026, ora 10.00;
- proba interviu, 09 octombrie 2026, ora 10.00. 
7.1. Bibliografie și tematică
Bibliografie: 
a) Codul deontologic al profesiei de psiholog;
b) Competențele psihologului clinician, COLEGIUL PSIHOLOGILOR DIN ROMÂNIA – STANDARDE DE CALITATE ÎN SERVICIILE PSIHOLOGICE, Actualizarea Standardelor de calitate în serviciile psihologice, publicate în MONITORUL OFICIAL nr. 679 din 17 septembrie 2014;
c) Tratat de psihopatologie și psihiatrie pentru psihologi – Florin Tudose, Cătălina Tudose, Letiția Dobranici, Editura Trei, București 2011;
d) DSM IV – Tratatul / Manual de diagnostic și statistică a tulburărilor mentale, ediția IV revizuită, Editura Humanitas 2011;
e) Șerban Ionescu și Alain Blanchet, Tratat de psihologie clinică și psihopatologie, Editura Trei 2009;
f) Psihologie medicală (vol. 1 și 2), Ioan Bradu Iamandescu, Editura Info Medica;
g) Daniel David, Psihologie clinică și psihoterapie. Fundamente, Editura Polirom Iași;
Tematică: 
a) Codul deontologic al profesiei de psiholog;
b) Competențele psihologului clinician;
c) Elemente de psihologie și evaluare clinică:
– evaluarea subiectiv-emoțională;
– evaluarea cognitivă;
– evaluarea personalității și a mecanismului de coping/adaptare;
– evaluarea contextului: familial, profesional, social, economic, cultural în care se manifestă problemele psihologice;
d) Elemente de psihologie medicală:
– psihologia sănătății psihosomatice generală și aplicată;
– stresul psihic – factor modulator complex al sănătății, managementul stresului;
– tulburări și boli psihosomatice;
– tulburări somatoforme;
e) Elemente de psihopatologie:
– tulburări de personalitate;
– tulburările funcției psihice: perceptive, atenție, memorie, gândire, comunicare, de conștiință, conduite motorie, afectivitate, comportamente agresive extreme;
– tulburări afective;
– tulburări anxioase;
– tulburări organice;
– tulburări delirante;
– tulburarea de stres posttraumatic;
– neurastenia;
– toxicomania și alcoolismul;
– bolile factice și simularea;
f) Intervenția psihologică:
– educație pentru sănătate, promovarea sănătății și a unui stil de viață sănătos, prevenirea îmbolnăvirilor;
– intervenții specifice pentru persoane cu nevoi speciale în condiții de psihopatologie;
– consiliere și terapie suportivă;
– terapii standard de relaxare și sugestive;
– consiliere specifică obiectivelor medicale (ex. creșterea complianței la tratament, modificarea stilului de viață, prevenție terțiară în cazul bolilor cronice etc.);
– terapii de scurtă durată focalizate pe problemă, preventive terțiare, recuperare și reeducare;
– aspecte psihologice ale bolilor cronice;
8. Afișarea rezultatelor și contestații
După afişarea rezultatelor obţinute la selecţia dosarelor, proba scrisă şi interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept.
9. Dispoziții finale
Relații suplimentare privind organizare si desfașurarea concursului se pot obține de la secretariatul  comisiilor de concurs care va fi asigurat de Borcea Anda, telefon 0232228350- zilnic intre orele 9:00-14:00, la adresa de e-mail office@spitalgrajduri.ro si de pe site-ul unității care poate fi accesat la adresa http://www.spitalgrajduri.ro/

                       Manager,
  	       Jr. Idricianu Victor                                                          Compartiment  R.U.N.O.S.
                                                                                                      Jr. Oprișan Marcela Grațiela	

